117.12 REGOLAMENTI DWAR IL-KONTROLL TAL-PREZZIJIET TAL-ĦUT In-NOTIFIKAZZJONI TAL-GVERN 394 ta’ l-1957, kif emendata bin-Notifikazzjoni tal-Gvern 298 ta’ l-1958, u bl-Avviż Legali 116 ta’ l-1974. In-NOTIFIKAZZJONI TAL-GVERN 394 ta’ l-1957, kif emendata bin-Notifikazzjoni tal-Gvern 298 ta’ l-1958, u bl-Avviż Legali 116 ta’ l-1974. 1. It-titolu ta’ dawn ir-Regolamenti hu Regolamenti dwar il-Kontroll tal-Prezzijiet tal-Ħut. 2. Applikabbiltà. Emendat: N.G.298 ta’ l-1958; A.L.116 ta’ l-1974. L.S.117.05 (1) Ir-Regolamenti għall-Kontroll tal-Bejgħ ta’ l-Oġġetti għandhom, iżda soġġetti għal dan ta’ hawn taħt, japplikaw għal ħut frisk, kemm jekk maqbud hawn Malta u kemm jekk importat. (2) Id-Direttur ta’ l-Agrikoltura u Sajd jista’, għal dak li għandu x’jaqsam ma’ ħut bħal dan, jiddispensa minn xi ħtiġiet speċfikati tar-Regolamentimsemmijin. 3. Id-direttur jiffissa l-prezzijiet. Sostitwit: A.L.116 ta’ l-1974. Bla ħsara għad-disposizzjonijiet ta’ kull regolamenti oħra, d-Direttur ta’ l-Agrikoltura u Sajd jista’, minn żmien għal żmien, jiffissa l-ogħla, jew l-inqas prezz jew il-prezz attwali, jew l-ogħla marġni ta’ qligħ, li bih jista’ jinbiegħ kull xorta ta’ ħut, b’ordnipubblikat fil-Gazzetta. 4. L-ogħla, l-inqas, jew il-prezzijiet attwali li bihom ħut jista’ jinbiegħ bl-ingrossa. Sostitwit: A.L.116 ta’ l-1974. L-ogħla jew l-inqas prezzijiet jew il-prezzijiet attwali li bihom kull xorta ta’ ħut jista’ jinbiegħ bl-ingrossa mis-sajjieda jew mill-pitkali għandhom ikunu dawk li jistgħu jiġu ffissati mid-Direttur ta’ l-Agrikoltura u Sajd, minn żmien għal żmien, b’avviż li għandu jiġi pubblikat fil-Gazzetta.